cyanic-selkie/wikianc huggingface dataset:
Διάδοχοι του Μεγάλου Αλεξάνδρου
Ο Δημήτριος βασιλιάς της Μακεδονίας
Ο Δημήτριος κατάλαβε ότι όλα τελείωσαν. Έγραψε στον Αντίγονο και στους φρουράρχους του στην Ελλάδα να κρατήσουν τις πόλεις, να αγνοήσουν οποιαδήποτε νεώτερη διαταγή του και νεκρό να τον θεωρήσουν. Ύστερα παραδόθηκε πάλι στην κραιπάλη και το 283, ύστερα από τρία χρόνια αιχμαλωσίας, αρρώστησε και πέθανε στα πενήντα τέσσερά του.
Λυσίμαχος και Σέλευκος
Ήταν φανερό ότι το βασίλειο του Λυσίμαχου κατέρρεε. Ο Σέλευκος άρχισε να προελαύνει παίρνοντας τις πόλεις χωρίς αγώνα. Στο Κόρου πεδίο νίκησε τον Λυσίμαχο, που έπεσε στη μάχη (281).
Ο Σέλευκος πλησίασε όσο κανείς άλλος στην πραγματοποίηση του οράματος της μονοκρατορίας. Ήταν ο μόνος εν ζωή στρατηγός του Αλέξανδρου (ο Πτολεμαίος Α΄ ο Λάγου είχε πεθάνει το 283), ο μόνος επιζών των Διαδόχων, αυτός που εξουδετέρωσε τον Περδίκκα, τον Αντίγονο, τον Δημήτριο, τον Λυσίμαχο. Ήταν κύριος όλης της Ασίας και της Θράκης, του μεγάλου μέρους της Μακεδονίας που είχε καταλάβει ο Λυσίμαχος και θα έπαιρνε βέβαια όλη την Ελλάδα, όπου οι αυτόνομες πόλεις και ο αδύναμος Αντίγονος δεν θα μπορούσαν να του αντισταθούν. Μετά σειρά είχε ο μόνος βασιλιάς που υπήρχε ακόμη, ο Πτολεμαίος Β΄.
Αλλά ο Σέλευκος είχε κάνει το σφάλμα να δεχτεί τον Πτολεμαίο τον Κεραυνό, που κατέφυγε κι αυτός στην αυλή του όταν ο Λυσίμαχος ανακάλυψε τη σκευωρία που οδήγησε στη θανάτωση του γιου του. Υπολόγιζε ο Σέλευκος ότι ο Πτολεμαίος θα του χρησίμευε σαν αντιπολίτευση τόσο στη Θράκη όσο και στην Αίγυπτο. Τώρα προχωρούσε προς τη Μακεδονία έχοντάς τον μαζί του. Αλλά ο Πτολεμαίος, μοναδικός στις δολοπλοκίες, συνωμότησε και δολοφόνησε τον τελευταίο των Διαδόχων.
Οι Γαλάτες
Έτσι βρέθηκε ο Πτολεμαίος ο Κεραυνός βασιλιάς της Μακεδονίας. ‘Όχι όμως για πολύ, γιατί τότε έγινε η φοβερή επιδρομή των Γαλατών. Φυλή ολόκληρη, άγρια και πολεμική, εισέβαλε στη Θράκη, στη Μακεδονία και στην Ιλλυρία. Ο Πτολεμαίος θέλησε να τους αντιμετωπίσει, αλλά νικήθηκε και σκοτώθηκε (280). Ακολούθησαν δύο ασήμαντες βασιλείες συγγενών του και την κατάσταση έσωσε ένας Μακεδόνας ευπατρίδης, ο Σωσθένης της Μακεδονίας, που κατόρθωσε να απωθήσει τους Γαλάτες στην Παννονία, αρκούμενος στο αξίωμα του στρατηγού.
Από την Παννονία οι Γαλάτες, ενισχυμένοι με νέα πλήθη ομοφύλων τους, κατέβηκαν πάλι προς νότον (279). Λεηλάτησαν ξανά τη μακεδονική ύπαιθρο (ευτυχώς για τις πόλεις, αγνοούσαν την πολιορκητική τέχνη) και προχώρησαν προς τη Θεσσαλία. Οι πόλεις της Στερεάς συγκρότησαν συμμαχία στην οποία ο Αντίγονος και ο Αντίοχος του Σέλευκου έστειλαν βοήθεια, αλλά οι Γαλάτες τους υπερφαλάγγισαν και κατευθύνθηκαν προς τους Δελφούς με στόχο τους θησαυρούς τους. Εκεί όμως υπέστησαν καταστροφή από μια φοβερή θεομηνία και από τις επιθέσεις των κατοίκων της περιοχής. Υφιστάμενοι πολλές απώλειες καθ’ οδόν, έφτασαν και εγκαταστάθηκαν στη Θράκη και αργότερα πέρασαν στη Μικρά Ασία.
Πύρρος και Αντίγονος
Στον Πύρρο εν τω μεταξύ είχε ανοιχτεί πεδίον δόξης λαμπρόν. Οι κάτοικοι του Τάραντα της Κάτω Ιταλίας, πιεζόμενοι από τους Ρωμαίους, ζήτησαν τη βοήθειά του. Ο Πύρρος έσπευσε (281), νίκησε τους Ρωμαίους σε δύο μάχες καταπλήσσοντάς τους με τους ελέφαντες, αλλά οι απώλειές του ήταν τρομερές. «Άλλη μια τέτοια νίκη και χαθήκαμε» είπε μετά τη δεύτερη μάχη, γιατί οι δυνάμεις του είχαν εξαντληθεί, εφεδρείες δεν είχε κ’ οι σύμμαχοί του έδειχναν απρόθυμοι να συνεχίσουν. Για ν’ απαγκιστρωθεί πέρασε στη Σικελία όπου τον κάλεσαν ελληνικές πόλεις κατά των Καρχηδονίων. Αλλά εκεί, ενώ είχε στρατιωτικές επιτυχίες, πολιτεύτηκε τόσο άσχημα που οι Έλληνες τον εγκατέλειψαν κι αναγκάστηκε να γυρίσει στην Ιταλία. Στην Τρίτη του μάχη με τους Ρωμαίους, οι τελευταίοι εξανάγκασαν τους ελέφαντες του Πύρρου σε υποχώρηση και σκόρπισαν τη σύγχυση και τον πανικό στο στρατόπεδό του. Επέστρεψε στην Ήπειρο το 274.
Στερούμενος τελείως χρημάτων, ο Πύρρος άρχισε να παρενοχλεί τον Αντίγονο στη Μακεδονία. Σημείωσε μερικές επιτυχίες αλλά θεώρησε σαν ευκαιρία μια πρόσκληση από ένα επίδοξο σφετεριστή του θρόνου της Σπάρτης κι έσπευσε σε βοήθειά του. Απέτυχε όμως και ξεκίνησε για το Άργος όπου κι εκεί τον κάλεσε ένας συνωμότης. Είχε όμως πίσω του τους Σπαρτιάτες που τον κυνηγούσαν και μπροστά του τον Αντίγονο που κατέφτασε γιατί κατάλαβε πως έπρεπε να τελειώνει μαζί του. Μια νύχτα οι συνωμότες άνοιξαν μία πύλη, ο Πύρρος μπήκε με τον στρατό του αλλά οι ελέφαντες ξύπνησαν τους Αργείους που πήραν τα όπλα και κάλεσαν τον Αντίγονο. Η επιχείρηση απέτυχε οικτρά κι ο Πύρρος είχε ένα μάλλον άδοξο θάνατο: μια Αργεία που παρακολουθούσε τη μάχη από τη στέγη του σπιτιού της, του έριξε μια κεραμίδα στον τράχηλο, ζαλίστηκε αυτός, έπεσε από το άλογο και τρεις στρατιώτες του Αντίγονου που τον αναγνώρισαν, τον αποτελείωσαν (272).
Τα μετέπειτα
Από το 281 π.Χ., από τη νίκη δηλαδή του Σέλευκου επί του Λυσίμαχου, οι γενικευμένοι πόλεμοι έπαψαν και από την ανάρρηση του Αντίγονου στον θρόνο της Μακεδονίας η κατάσταση σταθεροποιήθηκε. Διαμορφώθηκαν τέσσερα ανεξάρτητα ελληνιστικά βασίλεια, κυβερνώμενα, μέχρι την υποταγή τους στους Ρωμαίους, από τους απογόνους των Διαδόχων (πλην αυτού της Περγάμου) : Εκτός αυτών ελληνιστικά βασίλεια, παραφυάδες του κράτους των Σελευκιδών, ήταν και
Τελευταίος μονάρχης, απόγονος των Διαδόχων, ήταν η Κλεοπάτρα Ζ' της Αιγύπτου.
Παραπομπές-Υποσημειώσεις
Το άρθρο αυτό ακολουθεί κυρίως την αφήγηση του Διόδωρου του Σικελιώτη «Βιβλιοθήκη Ιστορική» και του Πλούταρχου:«Ευμένης», «Δημήτριος ο Πολιορκητής», «Φωκίων», «Πύρρος» και συνεπώς παραπομπές στους συγγραφείς αυτούς γίνεται μόνον όταν υπάρχει ιδιαίτερος λόγος.
Εξωτερικοί σύνδεσμοι
Κατηγορία:Ελληνιστική περίοδος Κατηγορία:Εκστρατεία του Μεγάλου Αλεξάνδρου Κατηγορία:Αρχαίοι Μακεδόνες Κατηγορία:Μάχες των Διαδόχων Κατηγορία:Αλέξανδρος ο Μέγας  Κατηγορία:Τίτλοι στην Αρχαία Ελλάδα
Τιμάνθης της Πέλλας
Ο Τιμάνθης της Πέλλας ήταν αρχαίος Μακεδόνας αξιωματικός. Ήταν γιος του Παντιάδη και τριηράρχης στον στόλο του Νέαρχου κατά την εκστρατεία στον Υδάσπη το 326 π.Χ.
Βιβλιογραφία
Κατηγορία:Αρχαίοι Μακεδόνες Κατηγορία:Τριήραρχοι του στόλου του Νεάρχου
Ροδώδη
Τα Ροδώδη (Rosales) είναι μια τάξη από ανθοφόρα φυτά. Περιέχει περίπου 7.700 είδη, τα οποία κατανέμονται σε περίπου 260 γένη. Τα ροδώδη αποτελούνται από εννέα οικογένειες, με την οικογένεια τύπο να είναι η οικογένεια του τριαντάφυλλου, τα Ροδοειδή. Οι μεγαλύτερες από αυτές τις οικογένειες είναι τα Ροδοειδή (Rosaceae) (90/2500) και τα Κνιδοειδή (Urticaceae) (54/2600).
Γνωστά μέλη της τάξης είναι η τριανταφυλλιά, η φραουλιά, η μηλιά, η αχλαδιά, η ροδακινιά, η αμυγδαλιά, η συκιά, η βερυκοκιά, η δαμασκηνιά, η κορομηλιά κι η μουσμουλιά.
Κλαδόγραμμα
Παρακάτω παρατίθεται το κλαδόγραμμα του κλάδου των ροδιδών που δείχνει υποθετικές συγγενικές σχέσεις της τάξεως των Ροδώδων σύμφωνα με το σύστημα APG IV (2016).
Γιούρι Λεβιτάν
Ο Γιούρι Μπορίσοβιτς Λεβιτάν (Юрий Борисович Левитан, 2 Οκτωβρίου 1914, Βλαντίμιρ, Ρωσική Αυτοκρατορία - 4 Αυγούστου 1983, Μπέλγκοροντ, ΡΣΟΣΔ, ΕΣΣΔ) ήταν ο κύριος Σοβιετικός ραδιοφωνικός εκφωνητής την περίοδο του Δευτέρου Παγκοσμίου Πολέμου. Ανήγγειλε στο Ραδιόφωνο της Μόσχας όλα τα σημαντικά διεθνή γεγονότα της δεκαετίας 1940-1960, συμπεριλαμβανομένης της γερμανικής επίθεσης στη Σοβιετική Ένωση στις 22 Ιουνίου 1941, την παράδοση της Γερμανίας στις 9 Μαΐου 1945, τον θάνατο του Ιωσήφ Στάλιν στις 5 Μαρτίου 1953 και την πρώτη επανδρωμένη διαστημική πτήση στις 12 Απριλίου 1961.
Βιογραφία
Γεννημένος το 1914 σε μια εβραϊκή οικογένεια του ράφτη Μπορίς Σεμιόνοβιτς Λεβιτάν και της γυναίκας του, νοικοκυράς, Μαρία Γιούλιεβνα Λεβιτάν, στο Βλαντίμιρ, ο Λεβιτάν ταξίδεψε στη Μόσχα στις αρχές της δεκαετίας του 1930, ελπίζοντας να γίνει ηθοποιός, αλλά απορρίφθηκε λόγω της επαρχιακής προφοράς του. Ωστόσο, εξασφάλισε μια θέση σε ραδιοφωνικό σταθμό της Μόσχας λόγω της χαρακτηριστικής βαθιάς φωνής του. Τον Ιανουάριο του 1934 ο Στάλιν, αφού άκουσε τις εκπομπές του Λεβιτάν, τηλεφώνησε στον ραδιοφωνικό σταθμό και ζήτησε από τότε και στο εξής ο Λεβιτάν να διαβάζει τις ανακοινώσεις του. Κατά συνέπεια, ο Λεβιτάν έγινε όχι μόνο ο προσωπικός εκφωνητής του Στάλιν, αλλά η κορυφαία σοβιετική ραδιοφωνική προσωπικότητα.
Μετά τη γερμανική εισβολή (22 Ιουνίου 1941) ο Λεβιτάν εκκενώθηκε στο Σβερντλόφσκ, καθώς οι ραδιοφωνικοί σταθμοί της Μόσχας διέκοψαν τη λειτουργία τους για να αποφευχθεί ο γερμανικός βομβαρδισμός. Τον Μάρτιο του 1943 μεταφέρθηκε κρυφά στο Κούιμπισεφ, όπου συναντήθηκε η Κρατική Επιτροπή Ραδιοφωνίας της ΕΣΣΔ. Όλα αυτά τα χρόνια μακριά από τη Μόσχα, οι αναφορές του ξεκινούσαν με το σήμα κατατεθέν του «Προσοχή, μιλά η Μόσχα!» (Внимание, говорит Москва!). Ο Λεβιτάν έκανε περίπου 2000 ραδιοφωνικές ανακοινώσεις κατά τη διάρκεια του πολέμου. Ηχογράφησε αναπαραστάσεις πολλών από αυτές τη δεκαετία του 1950, όταν τις αναπαρήγαγε στο στούντιο για αρχειοθέτηση.
Μετά τον πόλεμο, ο Λεβιτάν ανέφερε γεγονότα στην Κόκκινη Πλατεία και κρατικές διακηρύξεις. Μεταξύ 1978 και 1983 ανακοίνωνε το ετήσιο «Λεπτό Σιγής» για τον εορτασμό της Ημέρας της Νίκης στη Σοβιετική Ένωση. Το 1980 του απονεμήθηκε ο τίτλος του Λαϊκού Καλλιτέχνη της ΕΣΣΔ. Πέθανε από καρδιακή προσβολή το 1983 και τάφηκε στο νεκροταφείο Νοβοντέβιτσι στη Μόσχα.
Κληρονομιά
σύνδεσμος=//upload.wikimedia.org/wikipedia/commons/thumb/d/df/Yuri Levitan stamp.jpg/220px-Yuri Levitan stamp.jpg|μικρογραφία| Ο Λεβιτάν σε Ρωσικό γραμματόσημο του 2016 Στο Βλαντίμιρ, τη γενέτειρα του Λεβιτάν, υπάρχει ένας δρόμος με το όνομά του και ένα μνημείο του. Μνημεία του ανεγέρθηκαν επίσης στον τάφο του στη Μόσχα και στο Βόλγκογκραντ και οδοί πήραν το όνομά του στο Αλμάτι, το Ντνιπρό, την Οδησσό, το Ορσκ, το Τβερ και την Ουφά. Ένα επιβατικό αεροπλάνο της Αεροφλότ και ένα φορτηγό πλοίο μεταφοράς εμπορευματοκιβωτίων φέρουν το όνομα του.
Παραπομπές
Κατηγορία:Ρώσοι του Β΄ Παγκοσμίου Πολέμου Κατηγορία:Μέλη του Κομμουνιστικού Κόμματος Σοβιετικής Ένωσης Κατηγορία:Σοβιετικοί Εβραίοι Κατηγορία:Ρωσοεβραίοι
Σίδη (Αινιάνων)
Η Σίδη βρίσκεται στην ίδια τοποθεσία με το σύγχρονο χωριό Τσοπαλάδες.
Παραπομπές
Κατηγορία:Εγκαταλελειμμένοι οικισμοί στην Ελλάδα
Ερυθραί (Αινιάνων)
Οι Ερυθραί, στα σύγχρονα ελληνικά Ερυθρές (Ἐρυθραί) ήταν πόλη των Αινιάνων, οι οποίοι ζούσαν στην αρχαία Θεσσαλία.
Η τοποθεσία των Ερυθρών βρίσκεται πιθανώς κοντά στο Φραντζί.
Παραπομπές
Κατηγορία:Εγκαταλελειμμένοι οικισμοί στην Ελλάδα
Μπα
Μπα, επίσης και Ώρος Μπα, είναι το όνομα Σερέχτ ενός Φαραώ της Αρχαϊκής περιόδου της αρχαίας Αιγύπτου που μπορεί να βασίλευσε κατά την Πρώτη δυναστεία Φαραώ της Αιγύπτου, το τελευταίο μέρος της Δεύτερης Δυναστείας, ή κατά την Τρίτη Δυναστεία. Δεν είναι γνωστές ούτε η ακριβής διάρκεια ούτε η τοποθέτηση χρονολογικά της βασιλείας του.
Πηγές για το όνομα
Οι μόνες πηγές για βασιλιά με το όνομα "Μπα" είναι ένα θραύσμα πράσινου σχιστόλιθου που βρέθηκε στις υπόγειες γαλαρίες κάτω από την Βαθμιδωτή πυραμίδα του βασιλιά Ζοζέρ στη Σακκάρα, και ένας μασταμπάς (της Έκτης Δυναστείας) του αξιωματούχου Ny-Ankh-Ba.
Ταυτότητα
Για τον Μπα είναι γνωστά πολύ λίγα πράγματα. Οι λίγες αρχαιολικές ενδείξεις επιβεβαιώνουν μόνο την ύπαρξη ενός τέτοιου ηγεμόνα, αλλά δεν παρέχουν παραπέρα πληροφορίες.
Το 1899 ο επιστήμονας Alessandro Ricci δημοσίευσε ένα σκίτσο στήλης Σερέχτ με ένα μονό πόδι (Στοιχείο Gardiner D58) ως ιερογλυφικό μέσα. Η εικόνα ήταν στο Τόμο No. 35 του Zeitschrift für Ägyptische Sprache und Altertumskunde. Σύμφωνα με τον Ricci, το σερέχτ βρέθηκε σε μια επιγραφή σε βράχο στο Ουάντι Μαγκχαρέχ (Wadi Maghareh) στο Σινά. Οι αιγυπτιολόγοι Jaroslav Černý και Michel Baude ανακάλυψαν ότι ο Ricci αναφερόταν στην επιγραφή σε βράχο του βασιλιά της Τρίτης Δυναστείας Σανάχτ. Ο Ricci απλώς είχε ερμηνεύσει λανθασμένα τα σύμβολα για το όνομα του Σανάχτ –μια ανάποδη θηλιά, το σύμβολο του νερού και το σύμβολο ενός κλαδιού από κάτω– ως σύμβολο ενός μονού ποδιού.
Αιγυπτιολόγοι όπως οι Černý και ο Peter Kaplony πιστεύουν ότι ο βασιλιάς Μπα μπορεί να είναι ο ίδιος με τον ομοίως λίγο μαρτυρούμενο βασιλιά "Ώρο Πουλί". Αυτός ο φαραώ έγραφε το όνομα του με ένα σύμβολο που μοιάζει με χήνα, αλλά καθώς το σύμβολο αυτό δεν έχει λεπτομέρειες που θα επέτρεπαν ταύτιση, οι αιγυπτιολόγοι δεν συμφωνούν για το ποια είναι η σωστή ανάγνωση και σημασία του ονόματος του Φαραώ "Ώρος Πουλί". Οι Černý και Kaplony πιστεύουν ότι η μεταγραφή του ονόματος και των δύο βασιλιάδων είναι "Μπα". Σε αυτή την περίπτωση, ο Ώρος Μπα και ο Ώρος Πουλί θα ήταν το ίδιο ιστορικό πρόσωπο. Η θεωρία αυτή των παραπάνω αιγυπτιολόγων δεν είναι ευρέως αποδεκτή.
Σε αντίθεση, αιγυπτιολόγοι όπως ο Nabil Swelim πιστεύουν ότι ο Ώρος Μπα ήταν άμεσος διάδοχος του βασιλιά της Δεύτερης Δυναστείας Νινετζέρ. Υποδεικνύει στη μορφή του ονόματος του Νινετζέρ στο Βασιλικό Κατάλογο της Αβύδου το οποίο αρχίζει με το ίδιο ιερογλυφικό σύμβολο (Σύμβολο Gardiner E11, πρόβατο) με το όνομα Σερέχτ του Ώρου Μπα. Ο Swelin συνεπώς πιστεύει ότι το όνομα Ώρου το Μπα μπερδεύτηκε λανθασμένα με το όνομα γεννήσεως του Νινετζέρ.
Ο τόπος ταφής του Μπα είναι άγνωστος.
Σίτουε
Το Σίτουε (Sittwe), παλαιότερα γνωστό ως Ακυάμπ (Akyab), είναι πόλη, λιμάνι και δήμος της Μιανμάρ, πρωτεύουσα της Πολιτείας Ρακάιν. Είναι κτισμένη πάνω σε ένα προσχωσιγενές νησί, στις κοινές εκβολές των ποταμών Καλαντάν, Μάγιου και Λαι Μρο στον Κόλπο της Βεγγάλης. Ο πληθυσμός του Σίτγουε ήταν 147.899 κάτοικοι κατά την απογραφή του 2014, γεγονός που την καθιστά τη δέκατη σε πληθυσμό πόλη της Μιανμάρ. Ο ομώνυμος δήμος καταγράφηκε στην ίδια απογραφή με 150.735 κατοίκους. Η πόλη είναι η έδρα του ομώνυμου Διαμερίσματος Σίτουε.
Η πόλη εξάγει ρύζι από τους ορυζώνες του Διαμερίσματος Σίτουε, ενώ υπάρχει και εργοστάσιο επεξεργασίας (αποφλοιώσεως) του ρυζιού.
Πηγές
Σιτγουε
Λολίτα Φλόρες
Η Μαρία Ντολόρες Γκονζάλες Φλόρες (María Dolores González Flores ; 6 Μαΐου 1958), περισσότερο γνωστή ως Λολίτα Φλόρες (Lolita Flores), είναι Ισπανίδα ηθοποιός και τραγουδίστρια. Είναι η κόρη της Λόλα Φλόρες και του Αντόνιο Γκονζάλες και αδερφή του Αντόνιο Φλόρες και της Ροζάριο Φλόρες. Ήταν παντρεμένη με τον Γκιγιέρμο Φουριάσε και απέκτησαν δυο παιδιά, την Έλενα και τον Γκιγιέρμο.
Η Φλόρες ξεκίνησε την καριέρα της στις αρχές της δεκαετίας του 1970 με την κυκλοφορία του δίσκου Amor, amor (και ενός single με τον ίδιο τίτλο) και το 1975 έλαβε επιτυχία τόσο στην χώρα της Ισπανία όσο και σε χώρες της Λατινικής Αμερικής. Τα τραγούδια της, όπως μεταξύ άλλων τα "Sarandonga", "Lo voy a dividir" και "Si la vida son dos días", έχουν γίνει επιτυχίες στο ραδιόφωνο της Ισπανίας.
Το 2002, κέρδισε το βραβείο Γκόγια Καλύτερης Νέας Ηθοποιού για την ερμηνεία της στην ταινία Rencor. Η Φλόρες έχει επίσης εμφανιστεί σε αρκετά τηλεοπτικά προγράμματα όπως το Directísimo και το Hostal Royal Manzanares. Στις 18 Φεβρουαρίου 2019 έλαβε το Medalla de Oro al Mérito en las Bellas Artes.
Εξωτερικοί σύνδεσμοι
Κατηγορία:Ισπανίδες ηθοποιοί Κατηγορία:Ισπανίδες τραγουδίστριες
Σύμαιθα
Ο Σύμαιθα (Σύμαιθα) ήταν μια πόλη στην αρχαία Θεσσαλία. Η θέση της Σύμαιθας είναι άγνωστη προς το παρόν.
Παραπομπές
Κατηγορία:Χαμένες αρχαίες πόλεις Κατηγορία:Εγκαταλελειμμένοι οικισμοί στην Ελλάδα
Lord Of Misrule
Lord Of Misrule είναι ο τίτλος του τέταρτου άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Μάρτιο του 2016 μέσω της δισκογραφικής εταιρείας "Rise Above Records".
Η ηχογράφηση του δίσκου πραγματοποιήθηκε στα "Toe Rag Studios" του Λονδίνου με παραγωγό τον Λίαμ Γουάτσον, ο οποίος στο παρελθόν είχε συνεργαστεί με τους Electric Wizard και τους Uncle Acid and the Deadbeats.
Οι κριτικές για το άλμπουμ υπήρξαν θετικές, με το "Rock Hard" να του δίνει 8,5 / 10, το "Music Existence" με 90%, το "Metal Storm" με 8,1 / 10, το "Metal Injection" με 7,5 / 10 και το "The Metal Observer" με 9 / 10.
Μέλη των Blood Ceremony
Η σύνθεση του συγκροτήματος κατά την ηχογράφηση του "The Eldritch Dark" είχε την εξής μορφή:
Πηγές
Κατηγορία:Δισκογραφία των Blood Ceremony Κατηγορία:Άλμπουμ του 2016
Φίλιπ Κίτσερ
Ο Φίλιπ Κίτσερ (αγγλ. Philip Kitcher, γενν. 20 Φεβρουαρίου 1947) είναι Βρετανός φιλόσοφος, σήμερα ομότιμος καθηγητής στην έδρα «Τζων Ντιούι» του Πανεπιστημίου Κολούμπια στη Νέα Υόρκη. Ο Κίτσερ ασχολείται με τη φιλοσοφία των φυσικών επιστημών, τη φιλοσοφία των μαθηματικών, τη φιλοσοφία της λογοτεχνίας και μεταγενέστερα με τον πραγματισμό.
Βιογραφικά στοιχεία
Ο Κίτσερ γεννήθηκε στο Λονδίνο, αλλά μεγάλωσε στο Ήστμπορν του Ανατολικού Σάσσεξ, στη νότια ακτή της Αγγλίας, ενώ τελείωσε το σχολείο στο Χόρσαμ του Δυτικού Σάσσεξ. Πήρε πτυχίο μαθηματικών και ιστορίας/φιλοσοφίας της επιστήμης από το Κολέγιο Κράιστ του Πανεπιστημίου του Κέιμπριτζ το 1969 και διδακτορικό στην ιστορία και φιλοσοφία της επιστήμης από το Πανεπιστήμιο Πρίνστον στις ΗΠΑ το 1974, όπου συνεργάσθηκε στενά με τους Καρλ Γκούσταφ Χέμπελ και Τόμας Κουν.
Προτού καταλάβει την έδρα «Τζων Ντιούι», ο Κίτσερ κατείχε στο Πανεπιστήμιο Κολούμπια την έδρα «Τζέιμς Ρ. Μπάρκερ» του Σύγχρονου Πολιτισμού. Προτού διορισθεί στο Κολούμπια, είχε μη μόνιμες θέσεις στο Πανεπιστήμιο του Βερμόντ, στο Πανεπιστήμιο της Μινεσότα και στο Πανεπιστήμιο της Καλιφόρνια στο Σαν Ντιέγκο, όπου ήταν καθηγητής της φιλοσοφίας.
Τιμητικές διακρίσεις
Ο Κίτσερ διετέλεσε πρόεδρος της Αμερικανικής Φιλοσοφικής Ενώσεως, ενώ το 2002 έγινε εταίρος της Αμερικανικής Ακαδημίας Τεχνών και Επιστημών. Βραβεύθηκε με το πρώτο στην ιστορία «Βραβείο Προμηθεύς» της Αμερικανικής Φιλοσοφικής Ενώσεως το 2006, σε αναγνώριση των εκτεταμένων συνεισφορών του στο πεδίο της φιλοσοφίας των φυσικών επιστημών. Το 2018 εκλέχθηκε μέλος της Αμερικανικής Φιλοσοφικής Εταιρείας. Στις 29 Ιουνίου 2022 αναγορεύθηκε επίτιμος διδάκτορας του Τμήματος Ιστορίας και Φιλοσοφίας της Επιστήμης του Πανεπιστημίου Αθηνών. Επίσης διετέλεσε αρχισυντάκτης του περιοδικού Philosophy of Science από το 1994 μέχρι το 1999.
Προσωπική ζωή
Ο Φίλιπ Κίτσερ είναι έγγαμος με την επίσης πρώην καθηγήτρια του Πανεπιστημίου Κολούμπια Πατρίτσια Κίτσερ, το γένος Γουίλιαμς (γενν. 1948), ειδική επί του Καντ και της φιλοσοφίας του νου. Ο γιος τους, Τσαρλς Κίτσερ έγινε βοηθός Γενικός Σύμβουλος της Ομοσπονδιακής Επιτροπής Εκλογών.
Φιλοσοφικό έργο
Στον χώρο της φιλοσοφίας ο Κίτσερ είναι κυρίως γνωστός για το έργο του στη φιλοσοφία των φυσικών επιστημών (ιδίως της βιολογίας) και των μαθηματικών. Σε πιο πρακτικό πεδίο, έχει εξετάσει τον δημιουργισμό και την κοινωνιοβιολογία. Τα έργα του επιχειρούν να συνδέσουν τα ερωτήματα που γεννώνται στη φιλοσοφία της βιολογίας και των μαθηματικών με τα κεντρικά φιλοσοφικά θέματα της επιστημολογίας, της μεταφυσικής και της ηθικής. Επίσης έχει δημοσιεύσει πάνω στον Τζον Στιούαρτ Μιλ, τον Καντ και άλλες μορφές της ιστορίας της φιλοσοφίας. Το βιβλίο του Preludes to Pragmatism: Toward a Reconstruction of Philosophy (2012) απεκάλυψε το αναπτυσσόμενο ενδιαφέρον του για τον Τζον Ντιούι και την πραγματιστική προσέγγιση φιλοσοφικών θεμάτων. Θεωρεί ότι ο πραγματισμός παρέχει μια ενοποιητική και «ανακατασκευαστική» προσέγγιση σε παραδοσιακά φιλοσοφικά θέματα. Λίγο καιρό πριν είχε δημοσιεύσει ένα βιβλίο που έδινε τα βασικά σημεία μιας νατουραλιστικής προσεγγίσεως στην ηθική, το The Ethical Project (2011). Επίσης έχει γράψει σχετικώς με τη φιλοσοφία της κλιματικής αλλαγής.
Κριτήρια για το τι συνιστά «καλή επιστήμη»
Ο Κίτσερ όλο και περισσότερο αναγνωρίζει τον ρόλο των αξιών στη λήψη πρακτικών αποφάσεων σχετικώς με την επιστημονική έρευνα.
Γέφυρα του Μαλαμπαντί
Η Γέφυρα του Μαλαμπαντί (Malabadi Köprüsü, Pira Malabadê) είναι μια αψιδωτή γέφυρα, που εκτείνεται στον ποταμό Μπάτμαν κοντά στην πόλη Σιλβάν της νοτιοανατολικής Τουρκίας. Η κατασκευή άρχισε το έτος 541 Ε.Ε. (1146/1147) κατά την περίοδο των Ορτοκιδών και φαίνεται να έχει ολοκληρωθεί το 549 Ε.Ε. (1154/1155). Η γέφυρα ανατέθηκε από τον Τεμίρ-Τας από το Μαρντίν, γιο του Ιλγκαζί, και τον εγγονό του Άρτουκ Μπέη.
Σύμφωνα με τον τοπικό ιστορικό του 12ου αιώνα, Ιμπν αλ-Αζράκ αλ-Φαρίκι, η σημερινή γέφυρα αντικατέστησε μια κατασκευή, που χτίστηκε το 48 Ε.Ε. (668/669)
και είχε καταρρεύσει το 539 Ε.Ε. (1144/1145). Οι αντιφάσεις μεταξύ των δύο επιζώντων χειρόγραφων αντιγράφων της εξιστόρησης του Ιμπν αλ-Αζράκ αλ-Φαρίκι καθιστούν δύσκολο να προσδιοριστεί οριστικά η γέφυρα του Μαλαμπαντί ως αυτή, που αναφέρεται ως γέφυρα Καραμάν ή Ακραμάν. Ωστόσο, πολλές πτυχές της γεωγραφικής του περιγραφής και της ιστορικής καταγραφής υποστηρίζουν αυτήν την ταυτοποίηση.
Ο Ιμπν αλ-Αζράκ λέει ότι η κατασκευή της τρέχουσας γέφυρας ξεκίνησε με τον Ορτοκίδη κυβερνήτη του Μαγιαφαρακίν και Μαρντίν Αλ-Σαΐντ Χουσάμ αλ-Ντιν Τεμίρ-Τας το 541 Ε.Ε. (1146/1147) υπό την επίβλεψη του αλ-Ζαχίντ μπιν αλ- Ταβίλ. Αφού ο αλ-Ζαχίντ είχε χτίσει την ανατολική βάση της γέφυρας, καταστράφηκε από πλημμύρες. Επιβλήθηκε πρόστιμο στον αλ-Ζαχίντ για «ελαττωματική κατασκευή» και αντικαταστάθηκε από τον Αμίρ Σαΐφ αλ-Ντιν Σιρμπαρίκ Μαουντούντ μπινʿΑλή (μπιν Αλπ-Γιαρούκ) μπιν Αρτούκ. Ο Σιρμπαρίκ ξεκίνησε εκ νέου το έργο υπό την επίβλεψη του Αμούʾl-Κχαΐρ μπιν αλ-Χακίμ αλ-Φασούλ, ο οποίος χρησιμοποίησε μαζικά ξύλα στην κατασκευή. Το 548 Ε.Ε. (1153/1154) η γέφυρα είχε σχεδόν τελειώσει. Και όμως, τη στιγμή του θανάτου του Χουσάμ αλ-Ντιν Τεμίρ-Τας στις 2 Ντου'λ Κα'-ντά 548/18 Ιανουαρίου 1154, η αψίδα δεν ήταν ακόμη ολοκληρωμένη. Ο διάδοχός του, Ναΐμ αλ-Ντιν Αλπί, άρχισε να ολοκληρώνει τη γέφυρα και, παρόλο που η εργασία διακόπηκε και πάλι από πλημμύρες, "αυτός την έκτισε και την επισκεύασε και ολοκλήρωσε την ένωση της αψίδας.
Ο Γάλλος αρχιτέκτονας ιστορικός Αλμπέρ Γκαμπριέλ και ο επιγραφολόγος Ζαν Σοβαζέ επισκέφθηκε τη γέφυρα το 1932 και ο Σοβαζέ διαπίστωσε μια επιγραφή στο όνομα του Τεμίρ-Τας με το έτος 542 Ε.Ε. (1147/1148), η οποία πιθανώς αντιστοιχεί στην έναρξη της δεύτερης κατασκευής υπό τον Σιρμπαρίκ.
Το 2016 εγγράφηκε στον ενδεικτικό κατάλογο των Μνημείων Παγκόσμιας Κληρονομιάς στην Τουρκία.
Πηγές
Κατηγορία:Κτίρια και κατασκευές στην Επαρχία του Ντιγιάρμπακιρ Κατηγορία:Αξιοθέατα στην Τουρκία Κατηγορία:Γέφυρες στην Τουρκία Κατηγορία:Ενδεικτικός κατάλογος Μνημείων Παγκόσμιας Κληρονομιάς στην Τουρκία
Μονή Αγίας Τριάδος Καρδίτσας
Η Μονή Αγίας Τριάδος ή Ιερά Μονή Αγίας Τριάδος Δρακότρυπας βρίσκεται στη Θεσσαλία και την Περιφερειακή Ενότητα Καρδίτσας, κοντά στα δυτικά όρια με την Περιφερειακή Ενότητα Τρικάλων και είναι κτισμένη νοτιοδυτικά του χωριού Δρακότρυπα στις βόρειες πλαγιές του όρους Οξυά, σε υψόμετρο 800 μέτρα.
Ιστορικά στοιχεία
Πρόκειται για παλιό μοναστηριακό συγκρότημα από το οποίο σήμερα σώζεται μόνο το καθολικό του, το οποίο είναι αγιορείτικου τύπου ναός, κατάγραφος εσωτερικά από τοιχογραφίες του 1758 με ζωγράφο τον ιερέα από την Αγιά Λαρίσης Θεόδωρο και με εξαιρετικής τέχνης ξυλόγλυπτο τέμπλο του 1744.
Υπάρχουν περιορισμένα ιστορικά στοιχεία και κυρίως ένα πατριαρχικό σιγγίλιο του 1743, που την καθιστά σταυροπηγιακή και το οποίο αναφέρει ότι στην ίδια θέση υπήρχε "ένα πτωχόν μοναστηράκι τιμώμενο επ' ονόματι της Αγίας Τριάδος το οποίο, λόγω της εγκατάλειψης και της φθοράς του χρόνου, είχε μεταβληθεί σε ερείπια". Έτος ανέγερσης, σύμφωνα με επιγραφή σε φορητή καταγράφεται το 1785. Υπάρχει ακόμα επιστολή (του 1797) των μοναχών προς τον Πατριάρχη Κωνσταντινουπόλεως με την οποία ζητούν προστασία ως προς τη διαμάχη τους με τους ντόπιους και τις οικονομικές αυθαιρεσίες Τούρκων σπαχήδων.
Το μοναστήρι είχε σημαντική εθνική συμβολή την περίοδο της Τουρκοκρατίας, υπήρξε καταφύγιο για πολλούς αγωνιστές του 1821, όπως του Γεωργίου Καραΐσκάκη και σύμφωνα με την παράδοση το επισκέφθηκε ο Άγιος Κοσμάς ο Αιτωλός.
Ως ξεχωριστός οικισμός απογράφεται για πρώτη φορά το 1971 στην κοινότητα Δρακότρυπας. Οι απογραφές πληθυσμού είναι:
Παραπομπές
Κατηγορία:Δήμος Μουζακίου Πετρας
Μαργαρίτα του Μύνστερμπεργκ
Η Μαργαρίτα, γερμ.: Margaret von Münsterberg-Oels (25 Αυγούστου 1473, Μπρέσλαου - 28 Ιουνίου 1530, Ντέσαου) από τον Οίκο του Ποτιέμπραντυ ήταν κόρη του δούκα του Μύνστερμπεργκ-Ελς και με τον γάμο της έγινε δούκισσα του Άνχαλτ-Nτέσαου. Κυβέρνησε το πριγκιπάτο ως επίτροπος για τους ανήλικους γιους της από το 1516.
Βιογραφία
Ήταν η πρώτη κόρη του Ερρίκου του Πρεσβύτερου δούκα του Μύνστερμπεργκ-Ελς (1448–1498) και της Ούρσουλας των Χόεντσολερν (1450-1508), κόρης του Αλβέρτου Γ΄ Αχιλλέα εκλέκτορα του Βρανδεμβούργου.
Ο Ερνέστος Α΄ απεβίωσε το 1516 και η Μαργαρίτα έγινε επίτροπος του πριγκιπάτου για τους ανήλικους γιους της Ιωάννη Ε΄ και Γεώργιο Γ΄. Η διακυβέρνησή της χαρακτηρίστηκε από λιτότητα και βαθιά θρησκευτικότητα. Αντιτάχθηκε αυστηρά στη Μεταρρύθμιση, η οποία είχε αρχίσει να εξαπλώνεται από το γειτονικό Βίτενμπεργκ το 1517. Βρήκε σύμμαχο τον εξάδελφό της Αλβέρτο, ο οποίος ήταν αρχιεπίσκοπος του Μαγδεμβούργου. Το 1525 η Μαργαρίτα έκανε την Ένωση του Ντέσαου, μία συμμαχία καθολικών πριγκίπων που αντιτίθεντο στη Μεταρρύθμιση. Όμως ο μεγαλύτερος γιος της Ιωάννης Δ΄, ο οποίος ανέλαβε τη διακυβέρνηση το 1522 και ο δεύτερος γιος της Γεώργιος Γ΄, ο οποίος έγινε συγκυβερνήτης αργότερα, είχαν ήδη δημιουργήσει επαφές με τον Μαρτίνο Λούθηρο και οδήγησαν το πριγκιπάτο τους στη Μεταρρύθμιση το 1534 (με τον Γεώργιο Γ΄ ως κινητήρια δύναμη), πολύ μετά το τέλος της Μαργαρίτας.
Η Mαργαρίτα του Mύνστερμπεργκ κατάφερε να ανακτήσει μερικά φέουδα, που βρίσκονται ανατολικά του Βέρλιτς, τα οποία είχαν υποθηκευτεί στο γειτονικό εκλεκτοράτο της Σαξονίας. Για τον λόγο αυτό, το αγρόκτημα (folwark) Mύνστερμπεργκ στο Γκρήζεν oνομάστηκε από αυτήν.
Οικογένεια
Παντρεύτηκε το 1494 τον Ερνέστο Α΄ πρίγκιπα του Άνχαλτ-Ντέσαου και είχε τέκνα:
Αναφορές
Κατηγορία:Πριγκίπισσες της Γερμανίας
Τζων Ντάλμπεργκ-Άκτον
Σήμερα είναι ίσως γνωστότερος για το καυστικό του ρητό «Η εξουσία [τείνει να] διαφθείρει, και η απόλυτη εξουσία διαφθείρει απόλυτα. Οι μεγάλοι άνδρες είναι σχεδόν πάντοτε κακοί άνθρωποι…». Αυτό το σχόλιο περιέχεται σε μία επιστολή του το 1887 προς έναν Αγγλικανό επίσκοπο.
Οικογένεια και σπουδές
Ο παππούς του Άκτον από την πλευρά του πατέρα του, ο σερ Τζων Φράνσις Άκτον, ήταν μέλος μιας νεότερης γραμμής της αριστοκρατικής οικογένειας των Άκτον, και είχε μεταναστεύσει στη Γαλλία και μετέπειτα στην Ιταλία, όπου κατέστη ναύαρχος και πρωθυπουργός του Βασιλείου της Νεαπόλεως. Μετά την έκλειψη της παλαιότερης γραμμής-κλάδου της οικογένειας, ωστόσο, ο παππούς επέστρεψε στην Αγγλία, καθώς κληρονόμησε τη μεγάλη ακίνητη περιουσία της οικογένειας στο Σρόπσιρ, ως ο νέος «πατριάρχης» της.
Γονείς του Τζων Ντάλμπεργκ-Άκτον ήταν ο σερ Φέρντιναντ Ρίτσαρντ Ντάλμπεργκ-Άκτον, πρωτότοκος γιος του παππού. Ο Φέρντιναντ Ρίτσαρντ νυμφεύθηκε τη Μαρία Λουίζα Πέλιν (Pelline), μοναχοκόρη και κληρονόμο του Έμεριχ Τζόζεφ, 1ου Δούκα του Ντάλμπεργκ, γαλλικής και γερμανικής καταγωγής. Ωστόσο μετά τον πρόωρο θάνατο του Φέρντιναντ Ρίτσαρντ το 1837, η Μαρία Λουίζα ξαναπαντρεύτηκε, τον Γκράνβιλ Τζωρτζ Λέβεσον-Γκόουερ (Leveson-Gower), 2ο κόμη του Γκράνβιλ (1840). .
Ο Τζων Έμεριχ Έντουαρντ Ντάλμπεργκ-Άκτον γεννήθηκε στη Νάπολη και ανατράφηκε ως Ρωμαιοκαθολικός, εκπαιδευθείς στο Κολέγιο του Όσκοτ στο Μπέρμιγχαμ, υπό τον μελλοντικό καρδινάλιο Νίκολας Γουάισμαν, έως το 1848. Στη συνέχεια μελέτησε ιδιωτικά στο Εδιμβούργο. Τού αρνήθηκαν την εγγραφή στο Πανεπιστήμιο του Κέιμπριτζ επειδή ήταν Ρωμαιοκαθολικός, οπότε πήγε στο Μόναχο, όπου σπούδασε στο Πανεπιστήμιο του Μονάχου. Εκεί διέμενε στην οικία του Ίγκνατς φον Ντέλινγκερ, θεολόγου και προδρόμου της Παλαιοκαθολικής Εκκλησίας, με τον οποίο διετήρησε από τότε μια ισόβια φιλία. Ο Ντέλινγκερ τού ενεφύσησε μια βαθιά αγάπη για την ιστορική έρευνα και τη συνειδητοποίηση της λειτουργίας της ως κριτικού οργάνου στη μελέτη της κοινωνικοπολιτικής ελευθερίας.
Ο Τζων γνώριζε καλά τις βασικές ξένες γλώσσες και άρχισε από νεαρή ηλικία να συλλέγει μια μεγάλη ιστορική βιβλιοθήκη, την οποία αποσκοπούσε να χρησιμοποιήσει προκειμένου να συγγράψει μια «Ιστορία της ελευθερίας». Στην πολιτική ήταν πάντοτε ένας ένθερμος οπαδός του φιλελευθερισμού.
Σταδιοδρομία
upright|left|thumb|245px|Πορτρέτο του Τζων Άκτον από τον [[Φραντς φον Λένμπαχ, περ. 1879]] Κάνοντας εκτεταμένα ταξίδια, ο Άκτον πέρασε αθροιστικά πολύ καιρό στα κυριότερα διανοητικά κέντρα, διαβάζοντας την πραγματική αλληλογραφία ιστορικών προσωπικοτήτων. Μεταξύ των φίλων του συγκαταλέγονταν οι Μονταλανμπέρ, Τοκβίλ, Φυστέλ ντε Κουλάνζ, Μπλούντσλι, φον Ζύμπελ και Ράνκε. Το 1855 διορίσθηκε υπασπιστής του εκπροσώπου του βασιλέως στην κομητεία Σρόπσιρ, ενώ ένα έτος αργότερα συμπεριλήφθηκε στην αποστολή του Λόρδου Γκράνβιλ στη Μόσχα, που εκπροσώπησε τη Μεγάλη Βρετανία στην τελετή της στέψεως του Τσάρου Αλεξάνδρου Β΄.
Πολιτική
Το 1859 ο Λόρδος Άκτον εγκαταστάθηκε στην οικογενειακή εξοχική έπαυλη «Άλντεναμ Παρκ», στο Μόρβιλ του Σρόπσιρ, αλλά το ίδιο έτος χρειάσθηκε να επιστρέψει στο Λονδίνο, καθώς έγινε μέλος της Βουλής των Κοινοτήτων. Εκεί εξελίχθηκε σε αφοσιωμένο θαυμαστή και οπαδό του Πρωθυπουργού Γουίλιαμ Γκλάντστοουν (εξελληνισμένα «Γλάδστων»). Ωστόσο δεν ήταν δραστήριος ως βουλευτής και η βουλευτική του σταδιοδρομία έληξε μετά τις βουλευτικές εκλογές του 1865, στις οποίες αρχικώς επεκράτησε έναντι του υποψηφίου των Συντηρητικών Χένρυ Χουίτμορ, αλλά ο αντίπαλος ζήτησε επανακαταμέτρηση των ψήφων και τελικώς απέσπασε τη νίκη, διατηρώντας την έδρα του της περιφέρειας Μπρίτζνορθ του Σρόπσιρ.
Ο Άκτον ενδιαφέρθηκε πολύ για τις Ηνωμένες Πολιτείες Αμερικής, θεωρώντας την ομοσπονδιακή δομή τους ως τον τέλειο εγγυητή των ατομικών ελευθεριών. Κατά τον Αμερικανικό Εμφύλιο Πόλεμο τάχθηκε με την πλευρά των Νότιων, επειδή πίστευε ότι υπερασπίζονταν τα δικαιώματα των πολιτειών ενάντια σε μια κεντρική κυβέρνηση, η οποία, όπως πίστευε σε συμφωνία με όλα τα ιστορικά προηγούμενα, θα ολίσθαινε αναπόφευκτα προς την τυραννία. Τα σημειώματά του προς τον Γλάδστωνα πάνω στο θέμα συνέτειναν στο να συμπαθήσουν τους Νότιους πολλά μέλη της βρετανικής κυβερνήσεως. Μετά την ήττα τους, έγραψε στον Ρόμπερτ Λη ότι «θρηνώ για το στοίχημα που χάθηκε στο Ρίτσμοντ πιο βαθειά από όσο επιχαίρω για αυτό που διασώθηκε στο Βατερλώ», προσθέτοντας ότι έκρινε πως «δίνατε μάχες για την ελευθερία μας, την πρόοδό μας και τον πολιτισμό μας». Τη στάση αυτή ασπάζονταν οι περισσότεροι Άγγλοι Ρωμαιοκαθολικοί της εποχής. Οι συντάκτες του συντηρητικού εντύπου Tablet των Ρωμαιοκαθολικών κατάγγελναν τον Αβραάμ Λίνκολν ως «επικίνδυνον ριζοσπάστην», ενώ ο μετέπειτα καρδινάλιος Τζων Χένρυ Νιούμαν, όταν ρωτήθηκε δήλωσε ότι η δουλεία ως θεσμός δεν ήταν «ενδογενώς κακός» και ότι το θέμα θα έπρεπε να εκτιμάται κατά περίπτωση.
Το 1869 η Βασίλισσα Βικτώρια έδωσε τίτλο ευγενείας στον Άκτον ως «Βαρόνο Άκτον του Άλντεναμ στην Κομητεία του Σρόπσιρ». Αυτό έγινε κυρίως χάρη στη μεσολάβηση του Γλάδστωνα. Άκτον και Γλάδστων ήταν στενοί φίλοι και αλληλογραφούσαν τακτικά. Ο ποιητής Μάθιου Άρνολντ είχε δηλώσει: «Ο Γλάδστων επηρεάζει όλους όσους βρίσκονται γύρω του εκτός από τον Άκτον. Γιατί είναι ο Άκτον που επηρεάζει τον Γλάδστωνα.»
Βιβλιογραφία
Κατηγορία:Βρετανοί ιστορικοί Κατηγορία:Βουλευτές του Ηνωμένου Βασιλείου
Γοτθικοί Πόλεμοι
Οι Γοτθικοί Πόλεμοι  ήταν μία μακρά σειρά συγκρούσεων μεταξύ των Γότθων και της Ρωμαϊκής Αυτοκρατορίας μεταξύ των ετών 249 και 554. Οι κύριοι πόλεμοι περιγράφονται αναλυτικά παρακάτω.
Γοτθικός πόλεμος (248–253)
Οι Γότθοι οδηγούνταν από τον βασιλιά Κνίβα, που είχε διασχίσει τον Δούναβη το 249 ή το 250 με δύο στρατούς.
ΤΟ κύριο μέρος του στρατού του Κνίβα των 70.000 ανδρών επιτέθηκε ανεπιτυχώς στις Novae και στη συνέχεια ηττήθηκαν από τον Δέκιο στη μάχη της Nικόπολης παρά τον Ίστρο πριν προχωρήσουν στην Augusta Traiana, που καταδιώχθηκαν από τον Δέκιο, αλλά στη μάχη της Beroe τον νίκησαν και λεηλάτησαν την πόλη. Ο Δέκιος αναγκάστηκε να αποσύρει τον στρατό του βόρεια στον Οίσκο, αφήνοντας άφθονο χρόνο στην Κνίβα για να ρημάξει τη Μοισία και να προχωρήσει στη Φιλιππούπολη (στη Θράκη) (τώρα Φιλιππούπολη στη Βουλγαρία).
Ένας άλλος στρατός περίπου 20.000 πολιόρκησε τη Μαρκιανούπολη χωρίς επιτυχία. Στη συνέχεια κατευθύνθηκαν επίσης νότια για να πολιορκήσουν τη Φιλιππούπολη.
Η μάχη της Φιλιππούπολης έγινε το 250 ή το 251 και μετά από μακρά πολιορκία της πόλης οι Γότθοι νίκησαν.
Ο βασιλιάς Κνίβα στη συνέχεια συμμάχησε με τον διοικητή της πόλης και κυβερνήτη της Θράκης, Τίτο Ιούλιο Πρίσκο, για να αντιμετωπίσει τον Ρωμαίο Αυτοκράτορα Δέκιο.
Η μάχη της Αβρίτουs του 251 είχε ως αποτέλεσμα ο Δέκιος και ο γιος του Ερένιος Ετρούσκος να σκοτωθούν.
Γοτθικός πόλεμος (267–269)
μικρογραφία|366x366εσ| Χάρτης των εισβολών 267-9. Γότθοι και Σκύθες πολέμησαν κατά της Ρωμαϊκής Αυτοκρατορίας. Κατά τη διάρκεια της «Κρίσης του 3ου αι.», όταν η Αυτοκρατορία παραλίγο να καταρρεύσει, η μεγαλύτερη γοτθική εισβολή μέχρι στιγμής σημειώθηκε το 268. Οι θαλάσσιοι σύμμαχοι των Γότθων, οι Έρουλοι, του προμήθευσαν ένα στόλο που μετέφερε τεράστιους στρατούς κατά μήκος της ακτής της Μαύρης Θάλασσας, έτσι λεηλάτησαν παράκτια εδάφη στη Θράκη και τη Μακεδονία. Άλλες τεράστιες δυνάμεις πέρασαν από τον Δούναβη στη Μοισία. Μία εισβολή Γότθων στην επαρχία της Παννονίας απείλησε επίσης με καταστροφή.
Το 268 ο Αυτοκράτορας Γαλλιηνός κέρδισε μερικές σημαντικές αρχικές νίκες σε ξηρά και θάλασσα, αλλά ήταν ο διάδοχός του Κλαύδιος Β' Γοτθικός που νίκησε τελικά τους εισβολείς στη μάχη της Ναϊσσού το 268 ή 269, μία από τις πιο αιματηρές μάχες του 3ου αι. Οι εισβολείς είχαν 30-50 χιλιάδες νεκρούς.
Γοτθικός Πόλεμος (367–369)
Οι Θερβίγγοι πολέμησαν ενάντια στην Ανατολική Ρωμαϊκή Αυτοκρατορία.
Ο γοτθικός βασιλιάς Ερμανάρικ ενός ισχυρού βασιλείου βόρεια του Δούναβη από τον Εύξεινο μέχρι τη Βαλτική Θάλασσα είχε δεσμευτεί να προμηθεύσει τον σφετεριστή Προκόπιο με στρατεύματα για τον αγώνα ενάντια στον Βάλη. Ο γοτθικός στρατός, που σύμφωνα με πληροφορίες αριθμούσε 30.000 άνδρες, έφτασε πολύ αργά για να βοηθήσει τον Προκόπιο, αλλά παρ' όλα αυτά εισέβαλε στη Θράκη και άρχισε να λεηλατεί τα αγροκτήματα και τους αμπελώνες της επαρχίας. Ο Βάλης, βαδίζοντας βόρεια και αφού νίκησε τον Προκόπιο, τους περικύκλωσε με ανώτερη δύναμη και τους ανάγκασε να παραδοθούν.
Την άνοιξη του 367, ο Βάλης διέσχισε τον Δούναβη και επιτέθηκε στους Βησιγότθους υπό τον Αθανάρικο. Οι Γότθοι κατέφυγαν στα Καρπάθια Όρη και η εκστρατεία τελείωσε χωρίς αποφασιστικό αποτέλεσμα. Την επόμενη άνοιξη, μία πλημμύρα του Δούναβη εμπόδισε τον Βάλη να περάσει. Αντίθετα, έβαλε τα στρατεύματά του να κατασκευάσουν οχυρώσεις. Το 369 ο Βάλης πέρασε ξανά, από το Noviodunum, και καταστρέφοντας τη χώρα ανάγκασε τον Αθανάριχο να του επιτεθεί. Ο Βάλης ήταν νικητής και ο Aθανάρικ έλαβε την άδεια του Eρμανάρικ να συνάψει εκεχειρία. Ο Aθανάριχ παρακάλεσε για συνθήκη με όρους και ο Βάλης ευχαρίστως του έδωσε. Η συνθήκη φαίνεται ότι διέκοψε σε μεγάλο βαθμό τις σχέσεις μεταξύ Γότθων και Ρωμαίων, περιορίζοντας το εμπόριο και την ανταλλαγή στρατευμάτων για φόρο.
Γοτθικός πόλεμος (376–382)
Οι Γρεύθουνγοι και Θέρβινγοι πολέμησαν ενάντια στην Ανατολική Ρωμαϊκή Αυτοκρατορία. Μεταξύ 376 και 382 περίπου, ο Γοτθικός Πόλεμος ενάντια στην Ανατολική Ρωμαϊκή Αυτοκρατορία, και συγκεκριμένα η μάχη της Αδριανούπολης, θεωρείται συνήθως σημαντική στην ιστορία της Ρωμαϊκής Αυτοκρατορίας, το πρώτο από μία σειρά γεγονότων τον επόμενο αιώνα, που θα έβλεπε την κατάρρευση της Δυτικής Ρωμαϊκής Αυτοκρατορίας, αν και η τελική σημασία της για την τελική πτώση της Αυτοκρατορίας εξακολουθεί να συζητείται.
Γοτθικός πόλεμος (401–403)
Αργότερα, ο Αλάριχος ηγήθηκε της λεηλασίας της Ρώμης (410).
Γοτθικός πόλεμος (458)
Οι Βησιγότθοι υπό τον Θεοδώριχο Β' πολέμησαν εναντίον της Δυτικής Ρωμαϊκής Αυτοκρατορίας υπό τον Μαϊοριανό. Στα τέλη του 458 ο Μαϊοριανός μπήκε στη Σεπτιμανία (στη σημερινή νότια Γαλλία) για να επιτεθεί στον Θεόδωρο και να διεκδικήσει εκ νέου την επαρχία για την Αυτοκρατορία. Ο Mαϊοριανός νίκησε τον Θεοδώριχο Β΄ στη μάχη της Αρελάτης, αναγκάζοντάς τον να εγκαταλείψει τη Σεπτιμανία και να αποσυρθεί δυτικά στην Aκουιτανία. Σύμφωνα με τη νέα συνθήκη με τους Ρωμαίους, οι Βησιγότθοι έπρεπε να εγκαταλείψουν τις πρόσφατες κατακτήσεις τους στην Ισπανία και να επιστρέψουν σε ομοσπονδιακό καθεστώς.
Γοτθικός πόλεμος (461–476)
Οι Βησιγότθοι υπό τον Θεοδώριχο Β', μετά υπό τον Ευάριχο, πολέμησαν κατά της Δυτικής Ρωμαϊκής Αυτοκρατορίας.
Γοτθικός πόλεμος (535–554)
Οι Οστρογότθοι πολέμησαν κατά της Ανατολικής Ρωμαϊκής Αυτοκρατορίας υπό τον Ιουστινιανό Α'.
Ο Γοτθικός Πόλεμος μεταξύ της Βυζαντινής Αυτοκρατορίας (Ανατολικής Ρωμαϊκής) επί Αυτοκράτορα Ιουστινιανού Α' και του Οστρογοτθικού βασιλείου της Ιταλίας έλαβε χώρα από το 535 έως το 554 στην ιταλική χερσόνησο, τη Δαλματία, τη Σαρδηνία, τη Σικελία και την Κορσική.
Το 554 ο Ιουστινιανός Α΄ εξέδωσε την πραγματική κύρωση που περιέγραφε τη νέα διακυβέρνηση της Ιταλίας. Αργότερα, οι Βυζαντινοί βρέθηκαν ανίκανοι να αντισταθούν σε μία εισβολή των Λομβαρδών το 568, που είχε ως αποτέλεσμα η Κωνσταντινούπολη να χάσει οριστικά τον έλεγχο σε μεγάλα τμήματα της ιταλικής χερσονήσου.
Bιβλιογραφικές αναφορές
Κατηγορία:Πόλεμοι των Γότθων Κατηγορία:Σελίδες με μη επιθεωρημένες μεταφράσεις
Ρανγκπούρ (αποσαφήνιση)
Ο όρος Ρανγκπούρ μπορεί να αναφέρεται σε:
Αγγελική (όνομα)
Το όνομα Αγγελική προέρχεται από το ρήμα αγγέλω που σημαίνει: φέρνω είδηση, προμηνύω.
Στο ορθόδοξο εορτολόγιο εορτάζει κατά τον Ευαγγελισμό της Θεοτόκου (25η Μαρτίου) ή κατά την σύναξη των Αρχαγγέλων και Αγγέλων (8 Νοεμβρίου).Μερικά υποκοριστικά του ονόματος είναι: Άντζελα, Άτζελα, Άντζυ, Αγγέλα, Αγγέλλω, Αγγελικό, Γκέλυ.
Σε άλλες γλώσσες
Κατηγορία:Γυναικεία ελληνικά ονόματα
You Are Not Alone
Το You Are Not Alone, το οποίο κυκλοφόρησε τον Αύγουστο του 1995, είναι το δεύτερο single από το άλμπουμ HIStory. Αυτή η R&B μπαλάντα γράφτηκε από τον Ρ. Κέλλι ως απάντηση σε δύσκολες στιγμές της προσωπικής του ζωής. Τότε έδωσε ένα demo στον Τζάκσον, στον οποίο άρεσε το κομμάτι και αποφάσισε να το παράγει με τον Κέλλι. Ωστόσο, το κομμάτι έγινε θέμα δύο αγωγών λογοκλοπής από δύο Βέλγους μουσικοσυνθέτες.
Εμπορικώς, το κομμάτι είχε σημαντική επιτυχία. Μπήκε στο Βιβλίο των Ρεκόρ Γκίνες καθώς ήταν το πρώτο τραγούδι στην ιστορία του Billboard Hot 100 που έκανε το ντεμπούτο του στη 1η θέση - αργότερα έγινε πλατινένιο στις ΗΠΑ, από την RIAA. Το τραγούδι έφθασε στις καλύτερες θέσεις σημαντικών τσαρτ. Το You Are Not Alone ήταν το τελευταίο number one hit του Μάικλ Τζάκσον στις ΗΠΑ κατά τη διάρκεια της ζωής του. Ήταν επίσης το 800ο number one hit στο Billboard Hot 100 Pop Singles Chart.
Παραγωγή και μουσική
Το You Are Not Alone είναι R&B μπαλάντα για την αγάπη και την απομόνωση. Το τραγούδι γράφθηκε από τον Ρ. Κέλλι με παραγωγό τον ίδιο και τον Τζάκσον. Ο Κέλλι έγραψε το κομμάτι αφού έχασε κάποιους αγαπημένους του ανθρώπους. Ο Κέλλι χάρηκε όταν έμαθε ότι μπορεί να συνεργαστεί με το είδωλο του, εξηγώντας «Λαχταρούσα για αυτό...Ένιωσα ότι μπορούσε να κάνω ολόκληρο το άλμπουμ του. Δεν είμαι εγωιστής. Είναι εξαιρετικό να ξέρω ότι πριν πέντε χρόνια έγραψα τραγούδια με βάση το γκέτο και τώρα γράφω για τον Μάικλ Τζάκσον...Θα ήμουν ανόητος να μη πω ότι το όνειρο μου έγινε πραγματικότητα». Ο Τζάκσον ήρθε σε επαφή με τον Κέλλι για να κοιτάξει αν υπήρχε διαθέσιμο υλικό. Ο Κέλλι εκτέλεσε το κομμάτι και ο Τζάκσον συμφώνησε να συνεργαστεί με τον Κέλλι για το κομμάτι. Στο tape που στάλθηκε στον Τζάκσον, ο Κέλλι τραγούδησε το You Are Not Alone, έχοντας παρόμοιο ύφος με τον Τζάκσον, εξηγώντας, «Νομίζα ότι ήμουν εκείνος. Έγινα Μάικλ Τζάκσον. Ήθελα να το νιώσει και αυτός». Ο Τζάκσον βρήκε την ερμηνεία διασκεδαστική. Την τελευταία εβδομάδα του Νοεμβρίου του 1994 την πέρασαν στο στούντιο δουλεύοντας στο κομμάτι.
Ο Τζάκσον εξήγησε ότι του άρεσε το κομμάτι, αλλά το άκουσε δύο φορές πριν λάβει την τελική απόφαση του. Αν και το τραγούδι γράφτηκε από τον Κέλλι, ο Τζάκσον θέλησε η παραγωγή να αποτελεί συνεργασία των δύο μουσικών. Το tape που στάλθηκε σε αυτόν δεν είχε αρμονία και διαφορμώσεις, έτσι ο Τζάκσον πρόσθεσε ένα ρεφρέν στο τελικό κομμάτι και πρόσθεσε το αίσθημα της κορύφωσης στο τελικό κομμάτι.
Κριτική
Το You Are Not Alone έλαβε γενικά θετικές κριτικές. Ο Τζέιμς Χάντερ, του Rolling Stone, σημείωσε ότι, «το εξαιρετικό single Scream ή η R&B μπαλάντα You Are Not Alone - κατάφεραν να συνδέσουν επεισόδια από το παρελθόν του Τζάκσον με τις καθολικές έννοιες της αδικίας ή της απομόνωσης. Όταν βασίζει τη μουσική του στην άμβλυνση της χιπ χοπ, ο Τζάκσον καταγγέλει την απληστία και την αναξιοπιστία». Ο Τζων Πάρελς, της The New York Times, είπε ότι ήταν το μόνο συμβατικό τραγούδι αγάπης στο νέο υλικό του HIStory. Το σύγκρινε με το κομμάτι της Μαράια Κάρεϊ, Hero και είπε ότι «ακούγεται σαν εξασφαλισμένο hit». Ο Στέφεν Τόμας Έρλεβαϊν, του Allmusic, εξέφρασε τη γνώμη ότι το You Are Not Alone ήταν ένα από τα καλύτερα του τραγούδια του Τζάκσον, δηλώνοντας ότι το τραγούδι ήταν σαγηνευτικό. Ο Νέλσον Τζωρτζ περιέγραψε το κομμάτι ως όμορφο και εύπλαστο.
Γιεβλάχ
Το Γιεβλάχ(αζερ. Yevlax) ή Εβλάχ είναι πόλη στην ενδοχώρα του Αζερμπαϊτζάν, 265 χιλιόμετρα δυτικά της πρωτεύουσας Μπακού. Περιβάλλεται από το ομώνυμο Διαμέρισμα Γιεβλάχ, αλλά δεν υπάγεται διοικητικά σε αυτό. Στην απογραφή του 2020 η πόλη είχε 69.798 κατοίκους, που αποκαλούνται Γιεβλαχλί. Είναι η ένατη σε πληθυσμό πόλη του Αζερμπαϊτζάν.
You Are Not Alone
Κριτική
Ο συγγραφέας και δημοσιογράφος Τ. Ράντι Ταραμπορρέλλι έγραψε για το τραγούδι, το 2004, «[αυτό] παραμένει ένα από τα καλύτερα τραγούδια του Τζάκσον...Ακούγοντας το You Are Not Alone, ένας να αναρωτηθεί πόσες φορές ο Μάικλ προσπάθησε να πει στον εαυτό του, κατά τη διάρκεια της ζωής του, ότι είχε υποστήριξη, από μια ανώτατη δύναμη, ή ακόμα από φίλους και οικογένεια, έστω και αν το πίστευε πραγματικά ή όχι». Ο Φρέντ Σάστερ, της Daily News of Los Angeles, το περιέγραψε το καλύτερο κομμάτι του άλμπουμ. Ο Στηβ Χόλσεϊ, της Michigan Chronicle, αν και έδωσε στο άλμπουμ θετική κριτική, περιέγραψε το κομμάτι ως το χειρότερο του άλμπουμ, περιγράφοντας τους στίχους του Κέλλι τετριμμένους και σε επίπεδο κατώτερο από αυτό του Τζάκσον. Το You Are Not Alone έλαβε υποψηφιότητα για ένα American Music Award και ένα Γκράμι στην κατηγορία Best Pop Vocal Performance.
Γιεβλάχ
Ετυμολογία
Ο οικισμός αναφέρεται από τον Αρμένιο ιστορικό του 13ου αιώνα Στέφανο Ορμπελιάν με τη μορφή Εβα(γ)ιλάχ (Եւայլախ). Η ονομασία Γιεβλάχ προέρχεται από την παλαιοτουρκική γλώσσα και σημαίνει «υγρότοπος» σύμφωνα με τον Σοβιετικό γεωγράφο Γιεβγκένι Ποσπέλοφ.
You Are Not Alone
Εμφάνιση στα τσαρτ
Εμπορικώς, το You Are Not Alone παραμένει ένα από τα καλύτερα singles του Τζάκσον. Είναι το πρώτο κομμάτι που έκανε το ντεμπούτο του στο Billboard Hot 100. Κατά την πρώτη εβδομάδα κυκλοφορίας, πώλησε 120.000 αντίτυπα, και έγινε πλατινένιο από τη RIAA για πωλήσεις τουλάχιστον ενός εκατομμυρίου αντίτυπων. Έσπασε το ρεκόρ του προηγούμενου single του τραγουδιστή, Scream/Childhood, το οποίο ήταν το πρώτο κομμάτι στην ιστορία του Billboard που έκανε το ντεμπούτο του στη 5η θέση - η οποία ήταν και η καλύτερη του. Το κομμάτι έφθασε έως τη 1η θέση στο Ηνωμένο Βασίλειο μετά το ντεμπούτο του στη 3η θέση, την προηγούμενη εβδομάδα. Το τραγούδι επίσης έφθασε στη 1η θέση στη Βαλλονία, στη Γαλλία, στη Νέα Ζηλανδία, στην Ισπανία και στην Ελβετία. Με εξαίρεση στην Ιταλία, έγινε ένα top ten hit σε κάθε μεγάλη αγορά.
Γιεβλάχ
Ιστορία
Η πόλη του Γιεβλάχ ιδρύθηκε ως σιδηροδρομικός σταθμός τη δεκαετία του 1880 και ήταν γνωστή ως Βαγκζάλ για πολλά χρόνια από τον τοπικό πληθυσμό. Στα επίσημα έγγραφα και πηγές του 19ου αιώνα και των αρχών του 20ού η πόλη αναφέρεται ως «Σταθμός Γιεβλάχ» του Κυβερνείου της Ελισαβετούπολης, ενώ από το 1920 χαρακτηρίζεται ως χωριό Γιεβλάχ στην επαρχία Γιαβανσίρ. Την 1η Φεβρουαρίου 1939, με απόφαση του Ανωτάτου Σοβιέτ της Σοβιετικής Σοσιαλιστικής Δημοκρατίας του Αζερμπαϊτζάν, ανακηρύχθηκε πόλη. Από εκεί και πέρα αναπτύχθηκε σε βιομηχανική πόλη, ιδίως μετά από σχετική απόφαση του προεδρείου του Ανωτάτου Σοβιέτ της Σ.Σ.Δ. του Αζερμπαϊτζάν στις 6 Ιανουαρίου 1965. Σήμερα η πόλη διαθέτει κεντρικές λεωφόρους μήκους 4.200 και 5.500 μέτρων, καθώς και 168 οδούς.
You Are Not Alone
Μουσικό βίντεο
thumb|200px|Η Πρίσλεϊ σκύβει προς το μέρος του άνδρα της στο βίντεο
Γιεβλάχ
Κλίμα
Το Γιεβλάχ έχει ημίξηρο κλίμα (BSk κατά Köppen), το οποίο περιγράφεται επίσης επιστημονικώς ως «ξηρό υποτροπικό» Η μέση ετήσια βροχόπτωση είναι 339 χιλιοστόμετρα.
You Are Not Alone
Λογοκλοπή
Το 2007, ένα βελγικό δικαστήριο αποφάσισε ότι ο Ρ. Κέλλι αντέγραψε τους στίχους του τραγουδιού If We Can Start All Over (1993) ενώ έγραφε το You Are Not Alone. Το δικαστήριο μετέφερε τα δικαιώματα του Τζάκσον στο κομμάτι στους δίδυμους αδερφούς, Έντι και Ντάννι Βαν Πάσσελ. Αυτή η απόφαση αναγνωρίστηκε μόνο στο Βέλγιο και το You Are Not Alone απαγορεύτηκε στη χώρα.
Γιεβλάχ
Μεταφορές
Η πόλη διαθέτει μικρό αεροδρόμιο με έναν διάδρομο μήκους 2,5 χιλιομέτρων, πολύ κοντά στο κέντρο της, ακριβώς στα βόρεια σύνορά της. Γίνονται σχεδόν μόνο εσωτερικές πτήσεις, από και προς την πρωτευούσα Μπακού. Αντιθέτως, ο σιδηρόδρομος προσφέρει σύνδεση με τις γειτονικές χώρες, με τη νέα Γραμμή Μπακού-Τιφλίδας-Καρς, τα εγκαίνια της οποίας έγιναν το 2017, να διέρχεται από την πόλη και να τη συνδέει με τη Γεωργία και την Τουρκία.
You Are Not Alone
The X Factor UK 2009
Οι 12 φιναλίστ της έκτης χρονιάς του The X Factor στο Ηνωμένο Βασίλειο εκτέλεσαν μια επανεκδοχή του κομματιού στις 15 Νοεμβρίου 2009, για να βοηθήσουν το Great Ormond Street Hospital. Οι φιναλίστ εκτέλεσαν για πρώτη φορά ζωντανά το κομμάτι στις 15 Νοεμβρίου - το single ήταν διαθέσιμο για digital download εκείνη την ημέρα και η φυσική κυκλοφορία έγινε την επόμενη μέρα. Η κυκλοφορία του τραγουδιού ακολουθά ένα παρόμοιο περιστατικό που έγινε ένα χρόνο νωρίτερα, ότων οι 12 φίναλιστ της πέμπτης χρονιάς κυκλοφόρησαν μια επανεκδοχή του τραγουδιού Hero για να βοηθήσουν το Help for Heroes και συγκέντρωσαν 1 εκατομμύρια στερλίνες.
Μουσικό βίντεο
Το βίντεο μοιάζει με το βίντεο της επανεκδοχής για το φιλανθρωπικό single του προηγούμενου έτους. Δείχνει διάφορους διαγωνιζόμενους να εκτελούν το κομμάτι τους μπροστά σε μαύρο παρασκήνιο, και τότε δείχνει τους 12 φιναλίστ μαζί να εκτελούν το κομμάτι. Οι φωτογραφίες και τα βίντεο των φιναλίστ στο Great Ormond Street Hospital φαίνονται στο βίντεο.
Γιεβλάχ
Αξιοσημείωτοι άνθρωποι
Το Γιεβλάχ είναι η γενέτειρα μεταξύ άλλων των:
You Are Not Alone
Τσαρτ για τέλος του έτους
{|class="wikitable sortable" !Τσαρτ (2009) !Θέση
Γιεβλάχ
Παραπομπές
Κατηγορία:Πόλεις του Αζερμπαϊτζάν
You Are Not Alone
Βιβλιογραφία
κατηγορία:Τραγούδια του Μάικλ Τζάκσον Κατηγορία:Τραγούδια του 1995 Κατηγορία:Singles του 1995 Κατηγορία:Singles του 2009 Κατηγορία:Νούμερο 1 singles στα Billboard Hot 100
Sonic Forces
Το Sonic Forces είναι βιντεοπαιχνίδι πλατφόρμας το οποίο αναπτύχθηκε από την Sonic Team και δημοσιεύτηκε από την Sega. Κυκλοφόρησε για εορτασμό της εικοστής πέμπτης επετείου από την δημιουργία της σειράς Sonic the Hedgehog. Κυκλοφόρησε για τα Microsoft Windows, το Nintendo Switch, το PlayStation 4 και το Xbox One στις 7 Νοεμβρίου του 2017 (στην Ιαπωνία κυκλοφόρησε στις 9 Νοεμβρίου). Η ιστορία σκιαγραφεί τον Sonic the Hedgehog στην προσπάθεια του να ενώσει μια δύναμη αντίστασης για να σταματήσει τον Doctor Eggman. Διαθέτει τρεις τρόπους παιχνιδιού: kλασσικό, side-scrolling παιχνίδι παρόμοιο με τα αρχικά παιχνίδια Sonic του Sega Genesis, το οποίο παρέχει εμπειρία παιχνιδιού παρόμοια με τα Sonic Unleashed και Sonic Colors και έναν τρόπο με όνομα "Avatar", το χαρακτήρα του παίκτη.